આવી ભયંકર ભૂલ કદાપિ ના કરશો. | ઋષિ ચિંતનના સાંનિધ્યમાં
સલાહ આપતાં પહેલાં વિચારો : →
આવી ભયંકર ભૂલ કદાપિ ના કરશો.
તમારી પડતી થવાનો અને પછાત રહેવાનો દોષ તમે બીજાના માથે ન નાંખશો. તમારી નિષ્ફળતા અને દુર્બળતાનો દોષ બીજા પર ના ઢોળશો. બીજાના અધિકારોને છીનવી લેવાની એમને નુકસાન થશે અને તમને કોઈ વ્યક્તિગત લાભ થશે નહીં. શક્ય છે કે જેને તમે હાનિ પહોંચાડો છો તે તમારા હિતેચ્છુ પણ હોય અને તમારા આવા અનુચિત વ્યવહારથી ગુસ્સે થઈ તમને જ નુકસાન પહોંચાડશે.
વ્યક્તિગત ઉન્નતિનો આધાર મનુષ્યની શારીરિક, માનસિક અને ચારિત્રિક વિશેષતાઓ પર છે. બીજાને દબાવવા, ચાડીચુગલી કરવી એ તો તમારી ઈર્ષા, ક્રોધ તેમજ ઉત્તેજનાની પ્રતિક્રિયાઓ છે.
જે લોકો આવાં તુચ્છ કાર્યોમાં રચ્યાપચ્યા રહે છે તેમની આત્મશક્તિનો ક્ષય થતો જાય છે. અંદર અને અંદર ઈર્ષાના અગ્નિમાં સળગતા રહીને પોતાની બધી જ મૌલિકતા, સાહસ તેમજ ઉત્સાહને મારી નાંખે છે. આપણી સારી કે ખરાબ પરિસ્થિતિને માટે આપણે પોતે જ જવાબદાર છીએ. બીજા પર નકામું કલંક લગાડવાની ભૂલ કદાપિ ન કરશો.
તમે તમારી પ્રગતિ કરો. બીજાને તમારી પ્રગતિ અટકાવનારા કાંટા ન સમજો. ભૂતકાળની ભૂલો પર પસ્તાયા કરવાને બદલે એ ભૂલ ફરી ન થાય તેવો દ્રઢ સંકલ્પ કરો. ખોટી ચિંતા કે કુટેવોને છોડી દો એ જીવનમાં પ્રગતિ કરવાનો શ્રેષ્ઠ માર્ગ છે.